18 
enumeravit, quas egreg.O. F. Mu 11 er in Prodromo Zoologiaedanicae 37 ) 
paucis tantum speciebus auxit. Me operibus anglicis recentioribus, 
imprimis cel. Flemming British Animals et cel. G. Johnston Hi- 
story of British Zoophytes (Edinburgh. 1838), ut cognoscam, quot ta- 
lium animalium quae huc pertinent, in oris anglicis inveniantur, 
enumerentur et jam descripta sint, uti non posse, vehementer doleo. 
Egreg. Eliis 38 ) autem 50 — 60 Coralliorum species, in littoribus 
britannicis et hibernicis inventas , jam descripsit. Id Coralliorum ge- 
nus, cujus plurimae species in maribus magis septentrionalibus repe- 
riuntur, est Gen. Sertulariarum Linn„, et Fabricius earum 9, 
Linne 39 ) autem 17 species enumeravit, dum Eliis circa 28 Sertu- 
lariarum et circiter 14 Cellulariarum species^ quae postremae a cel. 
Linne generi Sertulariarum addicuntur, descripsit. Cel. Olivi 40 ) 
circiter 40 Coralliorum species in mari adriatico degere nobis in- 
dicavit, quarum 16 species Sertulariarum cognoscuntur, et cel. a 
Martens 41 ) inter 40 et 50 Coralliorum species nominavit, qua- 
rum 11 proprie sic dictae Sertulariariae sunt et 6 Cellulariae , quae 
posteriores a cel. Olivi, duce Linneo, Sertulariis adscriptae sunt. 
Praeterea Martens adhuc inter alias Gorgoniae speciem (G* mol- 
lis , Pali.) et Isidem nobilem dinumerat, quarum haec in littore 
dalmatico inveniri dicitur. Quanquam mare mediterraneum jam sae- 
pissime a naturae scrutatoribus exploratum est, tamen Zoologis, 
quae et quot Corallia in eo vivant, nondum satis notum est, et tan- 
tum singulae partes europaei , praesertim francogallici et italici lit- 
toris illius maris amoeni quodammodo accuratius cognitae sunt. Ego 
ipse prope portum et oppidum Cette, quum ibi commorabar, circa 
20 Coralliorum species, reperi. Cel. Marcel de Serres 42 ) tantum 
3T ) Havn. 1776. 8. p. 251, sqq. 
38 ) In libr. cit. 
39 ) Fauna suecica. Edit, altera. Stockholmiae. 1761. 8. p. 536, sqq. 
40 ) Zoologia adriatica. Bassano. 1792. 4..p. 207, sqq. 
41 ) Reise nach Yenedig. Theil 2. Ulm. 1824. 8. p. 227, sqq. 
42 ) Essai pour servir a 1’histoire des Animaux du Midi de la France. Paris. 1822. 
4. p. 81. 
